B4-0056, 0064, 0066, 0092, 0101 και 0108/99

Ψήφισμα σχετικά με την κατάσταση των ανθρωπίνων δικαιωμάτων στην Ινδονησία και το Ανατολικό Τιμόρ

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του για την Ινδονησία και το Ανατολικό Τιμόρ,

- έχοντας υπόψη τα ψηφίσματα του ΟΗΕ για το Ανατολικό Τιμόρ,

- έχοντας υπόψη τα πορίσματα του Ευρωπαϊκού Συμβουλίου της 11ης και 12ης Δεκεμβρίου 1998,

A. λαμβάνοντας υπόψη ότι μετά την πτώση του δικτάτορα Σουχάρτο, η κατάσταση στην Ινδονησία άλλαξε ελάχιστα ή και καθόλου, παρά τις μεταρρυθμιστικές εξαγγελίες που έκανε ο Πρόεδρος Χαμπίμπι όταν ανέλαβε καθήκοντα τον Μάιο 1998, τόσο σε ό,τι αφορά την απουσία δημοκρατίας και το μη σεβασμό των ανθρωπίνων δικαιωμάτων όσο και σε ό,τι αφορά τη βελτίωση των συνθηκών διαβίωσης ευρέων πληθυσμιακών κατηγοριών,

Β. λαμβάνοντας υπόψη ότι οι ινδονησιακές δυνάμεις ασφαλείας απάντησαν στις διαδηλώσεις και στις εξεγέρσεις με υπέρμετρη και θανατηφόρο βία, ιδίως στα μέσα του Νοεμβρίου 1998, όταν 16 άτομα πιστεύεται ότι σκοτώθηκαν στην Τζακάρτα, ενώ πριν από λίγες μέρες στην Aceh, όπου τουλάχιστον 8 στρατιώτες και 17 πολίτες σκοτώθηκαν στην εξέγερση και στην καταστολή που ακολούθησε,

Γ. ανησυχώντας λόγω των δολοφονιών, των αυθαίρετων συλλήψεων και των βασανιστηρίων, ειδικότερα στην Aceh, στο Ανατολικό Τιμόρ και στο Ανατολικό Ιριάν, καθώς και με το φαινόμενο της χρήσης όπλων από παραστρατιωτικές ομάδες με σκοπό την ένταση της κρίσης σ' αυτές τις περιοχές,

Δ. λαμβάνοντας υπόψη ότι, παρά τις διάφορες διεθνείς εκκλήσεις, η πολιτική κατάσταση στο Ανατολικό Τιμόρ δεν μετεβλήθη καθόλου, ενώ αντίθετα τα ινδονησιακά στρατεύματα κατέστειλαν τον άμαχο πληθυσμό στο Alas, το Νοέμβριο 1998, με αποτέλεσμα έναν απροσδιόριστο ακόμη αριθμό νεκρών,

Ε. ανησυχώντας από το γεγονός ότι τα στρατεύματα στο Ανατολικό Τιμόρ είναι διπλάσια σε αριθμό από ό,τι έχει επισήμως ανακοινωθεί από την κυβέρνηση, ο δε αριθμός τους αυξήθηκε κι άλλο από το 1998,

ΣΤ. λαμβάνοντας υπόψη ότι η απελευθέρωση ορισμένων πολιτικών κρατουμένων συνεχίζει να γίνεται με επιλεκτικό τρόπο, μια και αποκλείονται όσοι έχουν καταδικασθεί σε θάνατο στην Ινδονησία από το 1965 και μετά, καθώς και όσοι έχουν καταδικασθεί λόγω εναντίωσης στην προσάρτηση του Ανατολικού Τιμόρ, και πιο συγκεκριμένα ο Xanana Gusmγo,

Ζ. λαμβάνοντας υπόψη ότι παρά τη δήλωση του Προέδρου κ. Χαμπίμπι περί αναγνώρισης ειδικού καθεστώτος για το Ανατολικό Τιμόρ, λόγω των θρησκευτικών και πολιτιστικών ιδιαιτεροτήτων του, ο λαός του Ανατολικού Τιμόρ εξακολουθεί να στερείται του δικαιώματος αυτοδιάθεσης,

Η. λαμβάνοντας υπόψη ότι οι βουλευτικές εκλογές θα γίνουν στις 7 Ιουνίου 1999 σε όλη την Ινδονησία καθώς και στο έδαφος του Ανατολικού Τιμόρ,

1. θεωρεί το ισχύον πολιτικό καθεστώς της Ινδονησίας, συμπεριλαμβανομένων των ενόπλων δυνάμεων και της αστυνομίας, υπεύθυνο για το κλίμα κοινωνικής, θρησκευτικής και πολιτικής αστάθειας που συνεχίζει να βασιλεύει στην Ινδονησία και στο Ανατολικό Τιμόρ[semigr ]

2. διαπιστώνει ότι οι ενέργειες ή προσπάθειες αποκατάστασης της ειρήνης που έχουν γίνει μετά την πτώση του Σουχάρτο είναι πολύ περισσότερο επιφανειακές παρά ουσιαστικές[semigr ]

3. θεωρεί απαραίτητο να ικανοποιηθούν τα αιτήματα που προκάλεσαν την κινητοποίηση του λαού και οδήγησαν στην σημερινή κατάσταση, ειδικότερα σε ό,τι αφορά τον εκδημοκρατισμό της Ινδονησίας, τη διενέργεια δημοκρατικών εκλογών, το σεβασμό των ανθρωπίνων δικαιωμάτων, την βελτίωση των συνθηκών διαβίωσης του πληθυσμού και την καταπολέμηση της διαφθοράς[semigr ]

4. απαιτεί την άμεση και άνευ όρων απελευθέρωση όλων των πολιτικών κρατουμένων, και ειδικότερα εκείνων που κρατούνται εδώ και 33 χρόνια και εκείνων που αντιτίθενται στην κατοχή του Ανατολικού Τιμόρ[semigr ]

5. ζητεί να γίνει σεβαστό το δικαίωμα του ινδονησιακού λαού να πραγματοποιεί ειρηνικές διαδηλώσεις, όπως επίσης ζητεί να τηρούνται οι διεθνείς προδιαγραφές στο θέμα της χρήσης βίας και πυροβόλων όπλων και να διασφαλισθεί ότι όσοι παραβιάζουν αυτούς τους κανόνες θα παραπέμπονται στη δικαιοσύνη[semigr ]

6. ζητεί τη διενέργεια ανεξάρτητης έρευνας για τις πρόσφατες εξαφανίσεις πολιτικών αντιφρονούντων, όπως επίσης και τη διενέργεια άμεσης και ανεξάρτητης έρευνας για τις καταγγελίες περί χρήσης υπερβολικής και μάλιστα βίας εναντίον των διαδηλωτών[semigr ]

7. ζητεί τον σαφή διαχωρίσμό στρατιωτικών και αστυνομικών δυνάμεων και τον περιορισμό των στρατιωτικών στα αμυντικά τους καθήκοντα[semigr ]

8. ζητεί από την ινδονησιακή κυβέρνηση να αποσύρει τα στρατεύματά της από το Ανατολικό Τιμόρ και να σταματήσει την επιλεκτική διανομή όπλων[semigr ]

9. θεωρεί υπεύθυνους και καταδικάζει την ινδονησιακή κυβέρνηση και τους στρατιωτικούς της για την καταστολή σε βάρος του άμαχου πληθυσμού της Alas και απαιτεί την άμεση έναρξη έρευνας, υπό την αιγίδα του ΟΗΕ, για τον εντοπισμό των ατόμων που ευθύνονται άμεσα γι' αυτές τις βιαιότητες[semigr ]

10. καλεί για άλλη μια φορά την ινδονησιακή κυβέρνηση να πάψει να τηρεί αμετακίνητη στάση στο ζήτημα του Ανατολικού Τιμόρ ώστε, υπό την αιγίδα του ΟΗΕ, να μπορέσουν να επιταχυνθούν οι διαπραγματεύσεις που θα επιτρέψουν, το συντομότερο δυνατόν την επίτευξη λύσης στο ζήτημα του Ανατολικού Τιμόρ κατά τρόπον που να διασφαλίζει την αυτοδιάθεσή του μέσω ελεύθερων και τίμιων εκλογών[semigr ]

11. επαναλαμβάνει την απόφασή του, που περιέχεται στο ψήφισμά του της 21ης Νοεμβρίου 1991 ((EE C 326 της 16.12.1991, σελ. 182.)) σχετικά με τη σφαγή στο Ανατολικό Τιμόρ, περί επιτόπου αποστολής μιας αντιπροσωπείας του[semigr ]

12. ζητεί από το Συμβούλιο και την Επιτροπή να εκφράσουν, στο πλαίσιο της επικείμενης συνόδου ΕΕ-ASEAN, την ανησυχία τους για την κατάσταση των ανθρωπίνων δικαιωμάτων στην Ινδονησία[semigr ]

13. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κυβέρνηση της Ινδονησίας, το Γενικό Γραμματέα των Ηνωμένων Εθνών, τον Ύπατο Αρμοστή των Ηνωμένων Εθνών για τα Ανθρώπινα Δικαιώματα και στο ASEAN.